

**ประกาศองค์การบริหารส่วนตำบลทุ่งมะพร้าว**

**เรื่อง การรับสมัครบุคคล เพื่อสอบคัดเลือกบรรจุ เป็นพนักงานจ้างทั่วไป**

………………………………………………………………………………………..

ตามที่กรมส่งเสริมการปกครองท้องถิ่น ได้จัดสรรอัตราตำแหน่งพนักงานจ้างทั่วไป ประจำปี 2558 ตำแหน่งภารโรง เลขที่ตำแหน่ง 1866 - 4 ให้กับโรงเรียนอนุบาลองค์การบริหารส่วนตำบลทุ่งมะพร้าว สังกัด องค์การบริหารส่วนตำบลทุ่งมะพร้าวแล้วนั้น ดังนั้นจึงอาศัยอำนาจตามความในมาตรา 22 ประกอบกับมาตรา 26 แห่งพระราชบัญญัติ ระเบียบบริหารงานบุคคลส่วนท้องถิ่น พ.ศ. 2542 และข้อ 18,19 และ 20 ตามความในประกาศคณะกรรมกลางพนักงานส่วนตำบล เรื่อง มาตรฐานทั่วไปเกี่ยวกับพนักงานจ้าง ลงวันที่ 12 พฤษภาคม 2547 องค์การบริหารส่วนตำบลทุ่งมะพร้าว จึงประกาศรับสมัครพนักงานจ้างทั่วไปโดยมีรายละเอียด ดังนี้

**พนักงานจ้างทั่วไป**

* **ตำแหน่ง ภารโรง (เลขที่ตำแหน่ง 1861 – 4) จำนวน 1 อัตรา**

- อัตราค่าตอบแทนต่อเดือนให้ได้รับ **9,000** บาท

 **ระยะเวลาการจ้าง**

 - องค์การบริหารส่วนตำบลทุ่งมะพร้าว จะทำสัญญาจ้างไม่เกินคราวละ **1 ปี** โดยอาจมีการต่อสัญญาจ้างได้

# **คุณสมบัติทั่วไป**

ผู้จะได้รับการจ้างเป็นพนักงานจ้าง จะต้องมีคุณสมบัติ และไม่มีลักษณะต้องห้ามตามประกาศคณะกรรมการกลางพนักงานส่วนตำบล เรื่องมาตรฐานทั่วไปเกี่ยวกับพนักงานจ้าง ลงวันที่ 12 พฤษภาคม 2547 ดังนี้

1. มีสัญชาติไทย
2. มีอายุไม่ต่ำกว่าสิบแปดปีบริบูรณ์ และไม่เกิน 60 ปี
3. ไม่เป็นบุคคลล้มละลาย
4. ไม่เป็นผู้มีกายทุพพลภาพจนไม่สามารถปฏิบัติงานหน้าที่ได้ ไร้ความสามารถ

หรือจิตฟั่นเฟือนไม่สมประกอบ หรือเป็นโรคตามที่กำหนดไว้ ในประกาศกำหนดโรคที่เป็นลักษณะต้องห้าม เบื้องต้น สำหรับพนักงานส่วนตำบล

 / (5) ไม่เป็น...

1. ไม่เป็นผู้ดำรงตำแหน่งทางการเมือง กรมการพรรคการเมือง หรือเจ้าหน้าที่ในพรรคการเมือง

 6) ไม่เป็นผู้ดำรงตำแหน่งผู้บริหารส่วนท้องถิ่น คณะผู้บริหารท้องถิ่นสมาชิกสภาท้องถิ่น

7) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา เว้นแต่เป็นโทษสำหรับความผิดที่ได้กระทำ โดยประมาท หรือความผิดลหุโทษ

 8) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

 9) ไม่เป็นข้าราชการหรือลูกจ้างของส่วนราชการ พนักงาน หรือลูกจ้างของหน่วยงานของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

* **คุณสมบัติเฉพาะตำแหน่ง และลักษณะงาน**

**พนักงานจ้างทั่วไป ตำแหน่ง ภารโรง**

 **- เพศชาย** โดยผู้สมัครต้องสามารถอ่าน – เขียนภาษาไทยได้ มีความรู้ความสามารถและความชำนาญทางช่างไม้ ช่างปูน และซ่อมแซม บำรุงรักษาอุปกรณ์การเรียน การสอน อาคารสถานศึกษา วัสดุ ครุภัณฑ์ได้

 **ลักษณะงานที่ปฏิบัติ**

เปิด – ปิด สำนักงาน ทำความสะอาดบริเวณอาคารสถานที่และทรัพย์สินทางราชการมิให้สูญหายหรืองานอื่นใดที่เกี่ยวข้องและปฏิบัติหน้าที่อื่นตามที่ผู้บังคับบัญชามอบหมาย

##### เอกสารหลักฐานการรับสมัคร

1. สำเนาทะเบียนบ้าน พร้อมรับรองสำเนาถูกต้อง จำนวน 1 ฉบับ
2. สำเนาบัตรประจำตัวประชาชน พร้อมรับรองสำเนาถูกต้อง จำนวน 1 ฉบับ
3. รูปถ่ายหน้าตรงไม่สวมหมวก ไม่สวมแว่นตาดำ ขนาด 1 นิ้ว จำนวน 3 รูป

 (ถ่ายไว้ไม่เกิน 6 เดือน)

1. ใบรับรองแพทย์ ที่แสดงว่าไม่เป็นโรคต้องห้าม ตามกฎ ก.พ

(ซึ่งออกไว้ไม่เกิน 1 เดือน)

1. เอกสารอื่นๆ พร้อมรับรองสำเนาถูกต้อง เช่น ใบเปลี่ยนชื่อ ตัว – ชื่อสกุล

ทะเบียน - สมรส (ถ้ามี)

 ผู้สนใจจะสมัครสอบ สามารถสอบถามรายละเอียดการสมัคร ได้ ณ ที่ทำการองค์การบริหารส่วนตำบลทุ่งมะพร้าว เลขที่ 102 หมู่ที่ 1 ตำบลทุ่งมะพร้าว อำเภอท้ายเหมือง จังหวัดพังงา ตั้งแต่เวลา 08.30 – 16.30 น. ในวันเวลาราชการ

 / ค่าธรรมเนียม...

* **ค่าธรรมเนียมการรับสมัคร**
* ไม่มีค่าธรรมเนียมในรับการสมัครสอบแข่งขัน
* **ระยะเวลารับสมัคร**

 ผู้สมัครยื่นใบสมัครด้วยตนเองได้ ณ ที่ทำการองค์การบริหารส่วนตำบลทุ่งมะพร้าว ระหว่าง**วันที่ 9 กรกฎาคม – 17 กรกฎาคม 2558** ในวันเวลาราชการ (จันทร์ – ศุกร์ ตั้งแต่เวลา 08.30 - 16.30 น.)

##### การประกาศรายชื่อผู้มีสิทธิ์สอบ

 องค์การบริหารส่วนตำบลทุ่งมะพร้าว จะประกาศรายชื่อผู้มีสิทธิสอบ ใน**วันที่ 20 กรกฎาคม 2558** ณ ที่ทำการองค์การบริหารส่วนตำบลทุ่งมะพร้าว

# **วัน เวลา และสถานที่สอบ**

**สอบความรู้ความสามารถเฉพาะตำแหน่ง** องค์การบริหารส่วนตำบลทุ่งมะพร้าว จะทำการสอบคัดเลือก ใน**วันที่ 23 กรกฎาคม 2558** **ตั้งแต่เวลา 09.30น. –** **12.00น.**  **ณ ที่ทำการองค์การบริหารส่วนตำบลทุ่งมะพร้าว**

 **สอบสัมภาษณ์** องค์การบริหารส่วนตำบลทุ่งมะพร้าว จะทำการสอบสัมภาษณ์ ใน**วันที่ 23** **กรกฎาคม 2558 ตั้งแต่เวลา 13.00 น. เป็นต้นไป**

##### หลักเกณฑ์การสอบคัดเลือก

 องค์การบริหารส่วนตำบลทุ่งมะพร้าว จะดำเนินการสอบคัดเลือกโดยวิธีการสอบดังนี้

**หลักเกณฑ์การสอบภาคความรู้ความเหมาะสมกับตำแหน่ง 80 คะแนน**

การทดสอบภาคความรู้ความเหมาะสมกับตำแหน่งจะทำการทดสอบแบบปรนัยในงานช่างไม้ ช่างปูน และงานซ่อมแซมบำรุง

 **หลักเกณฑ์การสอบสัมภาษณ์ 20 คะแนน**

 ประเมินผู้เข้าสอบโดยดูจาก ความรู้ความสามารถในการปฏิบัติงานในหน้าที่ ท่วงทีวาจา ปฏิภาณไหวพริบ และบุคลิกภาพ

 องค์การบริหารส่วนตำบลทุ่งมะพร้าว คัดเลือกผู้สมัครสอบที่ได้คะแนนสูงที่สุด และจะประกาศผลการสอบคัดเลือก โดยเรียงตามลำดับคะแนน ในกรณีที่ผู้สอบได้คะแนนเท่ากันหลายราย จะพิจารณาจากผู้ที่ได้คะแนนจากการทดสอบภาคความรู้ความสามารถเฉพาะตำแหน่งก่อน (ข้อเขียน) และถ้าหากมีคะแนนเท่ากันอีก จะพิจารณาจากผู้ที่มาสมัครสอบก่อน

##### การประกาศผลสอบ

 องค์การบริหารส่วนตำบลทุ่งมะพร้าว จะประกาศผลการสอบแข่งขัน ใน**วันที่ 24 กรกฎาคม 2558** ณ ที่ทำการองค์การบริหารส่วนตำบลทุ่งมะพร้าว

 /การบรรจุแต่ตั้ง...

##### การบรรจุแต่งตั้ง

1) องค์การบริหารส่วนตำบลทุ่งมะพร้าว จะเรียกบรรจุจากผู้ที่ได้คะแนนสูงสุด หากผู้ได้คะแนนสูงสุด ไม่สามารถมารายงานตัว ตามกำหนด ถือว่าสละสิทธิ์ และจะเรียกผู้สอบได้ในลำดับที่ถัดไป

 2) องค์การบริหารส่วนตำบลทุ่งมะพร้าว จะยกเลิกบัญชีผู้สอบผ่านการคัดเลือกทั้งหมดเมื่อมีผู้บรรจุในบัญชีการสอบคัดเลือกในครั้งนี้แล้ว

 3) ผู้ที่ผ่านการคัดเลือกเมื่อจะเข้าทำสัญญากับองค์การบริหารส่วนตำบล จะต้องมีผู้ค้ำประกัน หรือรับรองซึ่งเป็นข้าราชการตั้งแต่ระดับ 3 หรือเทียบเท่าขึ้นไป

##### การสงวนสิทธิ์

 ข้อกำหนดต่าง ๆ ในประกาศนี้ องค์การบริหารส่วนตำบลทุ่งมะพร้าว สงวนสิทธิ์ที่จะแก้ไขรายละเอียดบางส่วนหากมีความจำเป็นในภายหลัง

 ทั้งนี้ หากองค์การบริหารส่วนตำบลทุ่งมะพร้าว ตรวจพบภายหลังว่า ผู้ที่สอบผ่านการคัดเลือกเป็นผู้ที่ขาดคุณสมบัติหรือคุณสมบัติไม่ตรงตามที่กำหนด องค์การบริหารส่วนตำบลทุ่งมะพร้าว อาจจะถอนรายชื่อผู้นั้นได้โดยถือเป็นสิทธิ์ขององค์การบริหารส่วนตำบลทุ่งมะพร้าว

 จึงประกาศให้ผู้ที่สนใจทราบโดยทั่วกัน

# ประกาศ **ณ** วันที่ **1** เดือน **กรกฎาคม** พ.ศ. **2558**

 ลงชื่อ

 (นายศุภศักดิ์ โภคบุตร)

 นายกองค์การบริหารส่วนตำบลทุ่งมะพร้าว